stanford-oval/wikipedia huggingface dataset:
Toinen sikhisota
Sota > Attock, Chillianwala ja Gujrat

Luoteessa lähellä Afganistanin rajaa monet afgaanit eli paštut liittyivät Chuttur Singhin joukkoihin. Afgaanit toivoivat mahdollisesti saavansa vastapalveluksena takaisin heidän aikanaan menettämänsä Peshawarin. Samalla suunnalla kesäkuussa 1848 sikhit olivat kuitenkin menettäneet tärkeän Attockin linnoituksen John Nicholsonin johtamalle pienelle brittijohtoiselle muslimijoukolle. Sikhien onnistui lopulta taivutella Attockin muslimijoukot vaihtamaan puolia. Attockin kukistuttua Chuttur Singh saattoi viimein yrittää yhdistää joukkonsa poikansa Šer Singhin kanssa kaakossa. Gough kuuli Attockin kukistumisesta 10. tammikuuta 1849 ja päätti yrittää lyödä Šer Singhin sikhit ennen, kuin he pystyisivät yhdistämään joukkonsa.
Gough kohtasi sikhit 13. tammikuuta 1849 lähellä Chillianwalan kylää Jhelumjoen varrella. Chillianwalan taistelu alkoi brittien edetessä suoraan sikhien valmistelemaan ansaan. Gough yritti koota brittien joukkoja näiden jouduttua yllättäen sikhien tykkien tulituksen kohteeksi. Taistelut olivat rajuja. Brittien omaa tykistö heikensi paikallinen viidakkomaasto. Lopulta yön laskeutuessa brittien oli pakko vetäytyä. Sikhit valtasivat useita tykkejä ja brittien rykmenttilippuja. Gough väitti taistelua voitoksi, vaikka todellisuudessa Šer Singh pääsi edelleen marssimaan kohti pohjoista ja lopulta yhdistämään joukkonsa isänsä joukkojen kanssa. Varsinkin suuret brittitappiot herättivät voimakasta kritiikkiä Isossa-Britanniassa.
Yhdistyneen sikhiarmeijan ongelma oli nyt joukkojen huolto. Tarvikkeet kävivät nopeasti vähiin. Sikhit yrittivät nopeasti iskeä Goughin joukkojen selustaan ylittämällä Chenabjoen. Brittien muslimeista koottu ratsuväki esti kuitenkin ylityksen tulvivan joen muutamalla mahdollisella ylityspaikalla. Sikhit päätyivät joen ylityksen sijaan vetäytymään Gujratiin Lahoren pohjoispuolella. Gough eteni sikhejä vastaan ja brittien noin 24 000 kohtasivat ehkä jopa 60 000 sikhiä Gujratin taistelussa 21. helmikuuta. Taistelut olivat jälleen rajuja, mutta tällä kertaa sikhien vetäytyminen muuttui kaoottiseksi paoksi. Gujratin taistelu päätti toisen sikhisodan. Se pelasti myös Goughin uran. Hänet oli jo päätetty korvata Chillianwalan taistelun jälkeen, mutta hän otti voiton juuri ennen korvaajansa saapumista.
Seuraukset

Sota oli päättynyt brittien voittoon, joskin he olivat kärsineet mtös raskaita tappioita. Kapinoitsijat olivat vetäytyneet Rawalpindiin, jossa heidän joukkonsa antautuivat 14. maaliskuuta 1849. Britit olivat nyt kukistaneet viimeisen merkittävän vastustajansa Intian niemimaalla. Toisaalta etenkin Chillianwalan taistelu ja sen raskaat tappiot oli aiheuttanut kolauksen brittien maineeseen voittamattomana valtakuntana.
Sikhivaltion muodollinen johtaja maharadža Duleep Singh korvattiin brittijohtoisella holhoojaneuvostolla Henry Lawrencen alaisuudessa. Lopulta 29. maaliskuuta 1849 britit liittivät koko Sikhivaltion suoraan omaan alaisuuteensa. Duleep Singh eli myöhemmin maanpaossa. Chattar Singh ja Šer Singh olivat ensin vangittuja ja myöhemmin heidät karkotettiin Punjabista.
Punjabin alueen kartta.
Šer Singh.
Chillianwalan taistelukenttä.
Gujratin taistelukenttä.
Travis Goethel

| Travis Goethel |
| --- | --- |
 Goethel (no. 50) yrittää rynnätä hyökkäyksen linjan läpi
Henkilötiedot
Syntynyt: 27. heinäkuuta 1987 Oceanside, Kalifornia
Kansalaisuus:   Yhdysvallat
Amerikkalaisen jalkapallon pelaaja
Pituus:  188 cm
Paino:  109 kg
Pelipaikka:  tukimies
Pelaajaura
Seurat:  Oakland Raiders
NFL-varaus:  190. varaus, 2010 Oakland Raiders
Pääsarjaura:  2010–2012
Travis Peter Goethel (s. 27. heinäkuuta 1987 Oceanside, Kalifornia) on yhdysvaltalainen entinen amerikkalaisen jalkapallon pelaaja, pelipaikaltaan tukimies. Hän edusti koko lyhyen ammattilaisuransa NFL-liigan Oakland Raidersia.
Yksityiselämä

Goethel harrastaa amerikkalaisen jalkapallon lisäksi myös lumilautailua. Hänen vanhempansa ovat Peter ja Connie Goethel.
Ura

Goethel kävi high schoolinsa Vista High Schoolissa Kaliforniassa, jonka joukkueessa hän myös pelasi amerikkalaista jalkapalloa. Hän teki junioriurallaan yhteensä 155 taklausta. High schoolin jälkeen Goethel meni Arizonan osavaltionyliopistoon, jonka yliopistojoukkueessa hän pelasi. Yliopistoaikana muun muassa urheilusivusto rivals.com valitsi hänet maan kymmenenneksi parhaimmaksi tukimieheksi. Hänet varattiin NFL-liigaan vuonna 2010, kun Oakland Raiders valitsi hänet kuudennella kierroksella varausnumerolla 190.
Goethel pelasi Oaklandissa kolme kautta. Kaudella 2012 Goethel pelasi hetken myös aloitussyötön antajana, mutta kolme neljästä hänen antamasta aloitussyötöstä epäonnistui. Kauden 2012 jälkeen Goethel vapautettiin sopimuksesta.
Trude Dybendahl

Trude Dybendahl (8. tammikuuta 1966 – 2024) oli norjalainen maastohiihdon maailmanmestari ja olympiamitalisti. Avioiduttuaan hän kilpaili myös nimellä Trude Dybendahl Hartz.
Saavutuksia > Olympiakisat

Calgary 1988
Hopeaa 4 × 5 kilometrin viestissä
Albertville 1992
Hopeaa 4 × 5 kilometrin viestissä
Kahdeksas 15 kilometrillä (perinteinen)
Yhdeksäs 30 kilometrillä (vapaa)
Lillehammer 1994
Hopeaa 4 × 5 kilometrin viestissä
Neljäs 30 kilometrillä (perinteinen)
Kuudes takaa-ajossa
Seitsemäs 5 kilometrillä (perinteinen)
Nagano 1998
Kuudes 15 kilometrillä (perinteinen)
Kahdeksas 5 kilometrillä (perinteinen)
Saavutuksia > MM-kisat

Val di Fiemme 1991
Kultaa 5 kilometrillä (perinteinen)
Hopeaa 15 kilometrillä (perinteinen)
Pronssia 4 × 5 kilometrin viestissä
Falun 1993
Pronssia 5 kilometrillä (perinteinen) ja 4 × 5 kilometrin viestissä
Kymmenes 15 kilometrillä (perinteinen)
Thunder Bay 1995
Yhdeksäs 15 kilometrillä (perinteinen)
Kymmenes 30 kilometrillä (vapaa)
Trondheim 1997
Hopeaa 4 × 5 kilometrin viestissä
Seitsemäs 30 kilometrillä (perinteinen)
Yhdeksäs 5 kilometrillä (perinteinen)
Ulrik Frederik Christian Arneberg

| Ulrik Frederik Christian Arneberg> Norjan oikeusministeri |
| --- | --- |
 Stangin I hallitus 15. heinäkuuta 1890 – 6. maaliskuuta 1891  
Edeltäjä:  Ferdinand Roll
Seuraaja:  Ole Anton Qwam
Henkilötiedot
Syntynyt: 15. kesäkuuta 1829 Lista, Norja
Kuollut: 30. lokakuuta 1911 (82 vuotta)
Ammatti:  juristi, poliitikko
Ulrik Frederik Christian Arneberg (15. kesäkuuta 1829 Lista – 30. lokakuuta 1911) oli norjalainen juristi ja poliitikko. Hän toimi Norjan oikeusministerinä vuosina 1890–1891. Lisäksi hän oli Bratsbergin läänin (Telemarkin läänin aiempi nimi) maaherra vuosina 1881–1889 ja Smaalenenesin läänin (Østfoldin lääni) maaherra 1891–1905.
Tyynylaava

Aktiivista tyynylaavaa, jonka halkeamista hehkuu sulaa laavaa.
Tyynylaavaa Havaijilla.
Tyynylaava on laavamuodostuma, joka syntyy, kun kuumaa laavaa syöksyy veteen. Tyynylaava yhdistetään usein merten keskiselänteisiin ja merellisiin kuumiin pisteisiin, mutta tyynylaavaa voi muodostua myös makeassa vedessä. Tyynylaava on useimmiten basalttista, mutta tyynylaava on muodostunut myös ainakin andesiitistä, komatiitistä, boniniitistä, dasiitistä ja ryoliitistä.
Tyynylaavasta muodostuu usein pitkänomaisia valleja, sillä uutta tyynylaavaa syntyy vanhan päälle tai vierelle. Jäähtyneen laavan päälle syntyy lasimainen joustava pinta, jonka sisälle edelleen valuu sulaa laavaa. Tyynyn sisällä paine kasvaa, ja lopulta pinta halkeaa ja sulaa laavaa alkaa pursuta halkeamasta. Halkeamasta pursuava laava muodostaa jälleen uuden tyynylaavamuodostuman.
Vaikka tyynylaavaa syntyykin vedessä, sitä voi löytää myös maalta, mistä geologit pystyvät päättelemään alueen olleen aikooinaan veden pinnan alapuolella. Kyprosella tyynylaava on esimerkiksi varsin yleistä. Suomesta tyynylaavaa löytyy muun muassa Helsingin Vuosaaresta, Loviisan edustalla olevalta Tiiskerin kalliosaarelta ja Rukatunturin lähistöltä.
Aiheesta muualla

Kuvia tai muita tiedostoja aiheesta tyynylaava Wikimedia Commonsissa
Unterwalden

Unterwalden oli yksi Sveitsin vanhan valaliiton alkuperäisistä kantoneista eli niin sanotuista metsäkantoneista. Se sijaitsi Vierwaldstätterseejärven eteläpuolella ja kuului valaliittoon koko sen olemassaolon ajan vuosina 1291–1798. Nykyään sen alueet muodostavat kaksi kantonia: Obwalden ja Nidwalden.
Tuomas I

| Tuomas I |
| --- | --- |

Konstantinopolin ekumeeninen patriarkka
 607–610 
Edeltäjä:  Kyriakos
Seuraaja:  Sergios I
Henkilötiedot
Kuollut: 25. maaliskuuta 610 Konstantinopoli
Muut tiedot
Uskonto:  Ortodoksinen kirkko
Pyhä Tuomas I (kuollut 25. maaliskuuta 610) oli Konstantinopolin patriarkka vuosina 607–610. Ortodoksinen kirkko kunnioittaa häntä pyhänä.
Elämä

Tuomaksen kerrotaan olleen jo lapsena tunnettu harvinaisen suuresta hartaudesta ja viisaudesta. Konstantinopolin patriarkka Johannes IV Paastoaja vihki hänet Konstantinopolin suuren kirkon diakoniksi keisari Maurikioksen (582–602) aikana. Hänestä tuli myös sakellarios, Hagia Sofian taloudenhoitaja. Johannes Paastoajaa seurasi patriarkkana Kyriakos, joka kuoli oltuaan virassa vain kolme kuukautta. Tuomas valittiin hänen seuraajakseen tammikuussa 607.
Tuomas toimi patriarkkana kolme vuotta ja puolusti sinä aikana menestyksekkäästi kirkon oppia harhaoppeja vastaan. Hänen kerrotaan myös antaneen kristityille hyvän esimerkin evankeliumin mukaisesta elämästä. Hän oli läheisessä hengellisessä yhteydessä myöskin myöhemmin pyhäksi julistetun Teodoros Sykeonilaisen kanssa ja sairastuttuaan hän pyysi Teodorosta tulemaan Konstantinopoliin olemaan hänen kanssaan viimeiset elinpäivät. Patriarkka Tuomas kuoli 25. maaliskuuta 610.
Myöhempi merkitys

Ortodoksinen kirkko kunnioittaa Tuomasta pyhänä ja viettää hänen muistoaan 21. maaliskuuta.
Tom Parker Bowles

Tom Parker Bowles vuonna 2014.
Thomas ”Tom” Parker Bowles (s. 18. joulukuuta 1974) on brittiläinen ruokatoimittaja ja -kriitikko, joka on kirjoittanut keittokirjoja ja esiintynyt television kokkiohjelmissa. Hän on kuningatar Camillan (ent. Camilla Parker Bowles) ja Andrew Parker Bowlesin esikoispoika. Kuningas Charles III on hänen isäpuolensa ja kummisetänsä. Parker Bowlesilla on myös sisko Laura Lopes.
Parker Bowles meni vuonna 2005 naimisiin muotitoimittaja Sara Buysin kanssa, mutta he erosivat 2018. Liitosta heille syntyi kaksi lasta: Lola (s. 2007) ja Freddy (s. 2010).
Tumbesinnärhi

| Tumbesinnärhi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Loistonärhet Cyanocorax
Laji::  mystacalis
Kaksiosainen nimi
 Cyanocorax mystacalis  (Geoffroy Saint-Hilaire, 1835) 
Katso myös
   Tumbesinnärhi Wikispeciesissä   Tumbesinnärhi Commonsissa 
Infobox OKNimi-testi OKIUCN-testi OK: 
Tumbesinnärhi (Cyanocorax mystacalis) on loistonärhien sukuun kuuluva varpuslintu.
Levinneisyys

Tumbesinnärheä tavataan Ecuadorissa ja Perussa. Lajin populaatiota ei ole arvioitu, mutta sitä on kuvattu melko tavalliseksi ja se on luokiteltu elinvoimaiseksi.
Tumbesinluura

| Tumbesinluura |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Luurat Grallariidae
Suku::  Luurat Grallaria
Laji::  watkinsi
Kaksiosainen nimi
 Grallaria watkinsi  Chapman, 1919 
Katso myös
   Tumbesinluura Wikispeciesissä   Tumbesinluura Commonsissa 
Infobox OKNimi-testi OKIUCN-testi OK: 
Tumbesinluura (Grallaria watkinsi) on luurien heimoon kuuluva varpuslintu.
Levinneisyys

Tumbesinluuraa tavataan Lounais-Ecuadorissa ja Luoteis-Perussa. Lajia on kuvattu melko yleiseksi, mutta se on luokiteltu pienen levinneisyysalueensa vuoksi silmälläpidettäväksi.
The Marshall Mathers LP 2

| The Marshall Mathers LP 2 Eminem |
| --- | --- | --- |

Studioalbumin tiedot
 Julkaistu: 5. marraskuuta 2013
 Tuottaja(t): Dr. Dre, Rick Rubin
 Tyylilaji: Hip hop, rap rock
 Kesto: 78.13
 Levy-yhtiö: Aftermath, Shady, Interscope
Eminemin muut julkaisut
| Hell: The Sequel 2011 | The Marshall Mathers LP 2 2013 | Revival 2017 |
Singlet albumilta The Marshall Mathers LP 2
 ”Berzerk” Julkaistu: 27. elokuuta 2013  ”Survival” Julkaistu: 8. lokakuuta 2013  ”Rap God” Julkaistu: 15. lokakuuta 2013  ”The Monster” Julkaistu: 29. lokakuuta 2013  ”Headlights” Julkaistu: 5. helmikuuta 2014
The Marshall Mathers LP 2 on amerikkalaisen rap-artistin Eminemin kahdeksas studioalbumi, joka julkaistiin 5. marraskuuta 2013. Albumi on jatkoa vuonna 2000 julkaistulle The Marshall Mathers LP:lle. Eminem toi albumillaan uudelleen esiin alter egoaan Slim Shadya, joka oli vahvasti näkyvillä hänen ensimmäisillä albumeillaan.[lähde? ] Levyn tärkeimmät tuottajat ovat jo aiemmin Eminemin levyjä tuottaneet Rick Rubin, Dr. Dre, No I.D. ja S1. The Marshall Mathers LP 2 oli vuoden 2013 toiseksi myydyin albumi, ja albumia on myyty yli 4 200 000 kappaletta.
Singlet

Levyltä on julkaistu neljä singleä. Ensimmäiseksi julkaistiin elokuussa 2013 "Berzerk". Berzerk on ollut singleistä menestynein. Se nousi kolmannelle sijalle yhdysvaltalaisella Billboard Hot 100 listalla. Suomessa se oli parhaimmillaan latauslistan kahdestoista. Berzerkin musiikkivideolla esiintyvät cameorooleissa Kendrick Lamar, Kid Rock, Slaughterhouse, Mr. Porter, Yelawolf, Rick Rubin ja Paul Rosenberg.
Levyn toinen single on "Survival" (mukana Liz Rodrigues). Se soi Call of Duty: Ghosts -esittelyvideolla elokuussa ja julkaistiin singlenä 8. lokakuuta 2013. Kolmas single "Rap God" julkaistiin 14. lokakuuta 2013.
Levyn neljäs single on 28. lokakuuta julkaistu "The Monster", jossa on mukana myös pop-laulaja Rihanna. "The Monster" oli Suomessa latauslistan sijalla 15.
Arvostelut

Metacritic: 72/100
AllMusic:
Entertainment Weekly: C+
Rolling Stone:
Aiheesta muualla

Eminemin kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The_Marshall_Mathers_LP_2
Käännös suomeksi
Tumbes

| Tumbes |
| --- | --- |
 lippu:  vaakuna
 Tumbes
 Koordinaatit: 3°34′S, 80°27′W 
Valtio:  Peru
Alue:  Tumbes
Maakunta:  Tumbes
Hallinto:  
 – Hallinnon tyyppi:  Kunta
 – Pormestari:  Ventora Cruz
Väkiluku (2007):  94 751
Infobox OKVirheellinen NIMI-arvo: 
Tumbes on kaupunki Perun luoteisosassa lähellä Ecuadorin rajaa. Vuonna 2007 kaupungissa oli 94 751 asukasta. Se on Tumbesin maakunnan pääkaupunki.
Francisco Pizarro retkikuntineen vieraili ensimmäisenä länsimaalaisena kaupungissa vuonna 1528.
Aiheesta muualla

Kuvia tai muita tiedostoja aiheesta Tumbes Wikimedia Commonsissa
Ugandan historia

Ugandan historia kertoo Ugandan historiasta. 1000-luvun alkaessa Chifumbazen rautakautinen kulttuuri levisi koko itäisen ja eteläisen Afrikan alueelle. 1500-luvulla Tutseilla oli nykyisen Ugandan alueella useita kuningaskuntia. Niistä merkittävin oli Bunyoro, joka sijaitsi Albertinjärven länsipuolella. Tämä valtakunta oli vallassa 1700-luvulle. 1800-luvulla merkittävimmäksi valtakunnaksi nousi Bugandan kuningaskunta. Sen alue käsitti alunperin Victorianjärven seudun, mutta myöhemmin sen levisi laajemmalle. Tämän valtakunnan alueella käytiin kauppaa norsunluusta ja orjista. Lisäksi Ugandassa oli pieniä kuningaskuntia, joita olivat Busoga, Toro ja Ankole. Ensimmäiset Ugandaan saapuneet eurooppalaiset olivat tutkimusmatkailijoita, jotka etsivät Niilin alkulähteitä. He seikkailivat Ugandan alueella 1800-luvun puolivälissä. Tutkimusretkeilijöihin kuului muun muassa brittiläisen John Hanning Speken johtama joukko, joka löysi reitin Victorianjärvelle. 1800-luvulla Itä-Afrikan kauppakomppanialla oli Ugandan alueella merkittävä asema, mutta se ei loppujen lopuksi pystynyt ajamaan saavuttamiaan etuja. 1890 osa Ugandaa joutui Ison-Britannian hallintaan ja 1894 alueesta tehtiin brittiläinen protektoraatti. Siirtomaakaudella Ugandan alueen päälliköillä oli merkittäviä valtuuksia. Uganda itsenäistyi 1962 ja tämän jälkeen eri etnisten ryhmien väliset riidat tulivat esille. Tämän seurauksena maassa oli vuosikymmeniä Idi Aminin ja Milton Oboten hirmuhallinto. Tässä välissä 1979 Tansanian ja Ugandan kansallinen vapautusarmeija miehitti Ugandan. 1986 Yoweri Musevenin noustua valtaan Ugandassa siirryttiin hirmuvallasta demokraattisempaan hallintoon.
Ugandan maanvyöry 2010

Mbalen alue Ugandassa.
Ugandan maanvyöry 2010 tapahtui 1. maaliskuuta 2010 Bududan piirikunnassa, Ugandassa. Yli sata ihmistä kuoli, kun maanvyöry tuhosi kokonaisen kylän Elgon-vuoren rinteillä. Ugandan viranomaiset kertoivat seuraavana päivänä ainakin 300 ihmisen olevan edelleen kateissa.
Normaalisti alkuvuosi on Ugandassa ja naapurimaassa Keniassa kuivaa kautta, mutta poikkeuksellisen rankat sateet olivat jatkuneet kahden kuukauden ajan ja pehmentäneet maaperää.
Tuliniskatikat

| Tuliniskatikat |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Tuliniskatikat Blythipicus  Bonaparte, 1854
Katso myös
   Tuliniskatikat Wikispeciesissä   Tuliniskatikat Commonsissa 
Infobox OKNimi-testi OK: 
Tuliniskatikat (Blythipicus) on tikkojen heimoon kuuluva lintusuku.
Lajit

Hehkuniskatikka (Blythipicus rubiginosus)
Tuliniskatikka (Blythipicus pyrrhotis)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Tye Sheridan

| Tye Sheridan |
| --- | --- |
 Tye Sheridan Anaheimin WonderCon-tapahtumassa vuonna 2019.
Henkilötiedot
Koko nimi:  Tye Kayle Sheridan
Syntynyt: 11. marraskuuta 1996 (ikä 27) Palestine, Texas, Yhdysvallat
Ammatti:  näyttelijä
Näyttelijä
Aktiivisena:  2011–
Merkittävät roolit:   The Tree of Life  Mud  Joe  X-Men  Ready Player One 
Aiheesta muualla
IMDb 
Elonet
Tye Kayle Sheridan (s. 11. marraskuuta 1996 Palestine, Texas) on yhdysvaltalainen näyttelijä. Hänet tunnetaan Kykloopin roolista X-Men -elokuvasarjassa (2016–2019), Wade Wattsin roolista elokuvassa Ready Player One (2018) ja Ben Goudyn roolista elokuvassa Zombipartio (2015). Sheridan teki debyyttinsä Terrence Malickin kokeellisessa draamaelokuvassa The Tree of Life (2011) sekä ensimmäisen pääroolinsa Jeff Nicholsin elokuvassa Mud (2012). Hän on myös näytellyt sivuroolia David Gordon Greenin draamaelokuvassa Joe (2013) sekä jännityselokuvassa Stanfordin vankilakoe (2015).
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Muuta |
| --- | --- | --- | --- | --- |
| 2011 | The Tree of Life | The Tree of Life | Steve O'Brien |  |
| 2012 | Mud | Mud | Ellis |  |
| 2013 | Joe | Joe | Gary Jones |  |
| 2014 | The Forger | The Forger | Will Cutter |  |
| 2015 | Entertainment | Entertainment | Eddie the Opener |  |
| 2015 | Last Days in the Desert | Last Days in the Desert | poika |  |
| 2015 | Stanfordin vankilakoe | The Stanford Prison Experiment | Peter Mitchell |  |
| 2015 | Dark Places | Dark Places | nuori Ben Day |  |
| 2015 | Zombipartio | Scouts Guide to the Zombie Apocalypse | Ben Goudy |  |
| 2016 | Detour | Detour | Harper James |  |
| 2016 | X-Men: Apocalypse | X-Men: Apocalypse | Scott Summers / Kyklooppi |  |
| 2017 | The Yellow Birds | The Yellow Birds | Daniel Murphy |  |
| 2017 | All Summers End | All Summers End | Conrad Stevens |  |
| 2018 | Ready Player One | Ready Player One | Wade Watts / Parzival |  |
| 2018 | Age Out | Age Out | Richie |  |
| 2018 | Deadpool 2 | Deadpool 2 | Scott Summers / Kyklooppi | cameorooli |
| 2018 | The Mountain | The Mountain | Andy |  |
| 2019 | X-Men: Dark Phoenix | Dark Phoenix | Scott Summers / Kyklooppi |  |
| 2020 | The Night Clerk | The Night Clerk | Bart Bromley |  |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Muuta |
| --- | --- | --- | --- | --- |
| 2014 | Miehen paikka | Last Man Standing | Justin | 3 jaksoa |
| 2020 | Wireless | Wireless | Andy Braddock | tuleva sarja |
| Videopelit> Vuosi | Videopelit> Suomenkielinen nimi | Videopelit> Alkuperäinen nimi | Videopelit> Rooli | Videopelit> Muuta |
| --- | --- | --- | --- | --- |
| 2020 | Madden NFL 21 | Madden NFL 21 | Tommy Matthews | myöskin liikkeenkaappaus |
Aiheesta muualla

Kuvia tai muita tiedostoja aiheesta Tye Sheridan Wikimedia Commonsissa
Tye Sheridan Internet Movie Databasessa. (englanniksi)
Tye Sheridan San Diegon Comic-Conissa vuonna 2017.
Ulrik Scheffer

Alexander Roslin: Ulrik Scheffer, 1763.
Ulrik Scheffer (1716–1799), kreivi, oli ruotsalainen valtiomies. Hän lähti vapaaehtoisena Suomen sotaan 1741 ja tuli 1742 luutnantiksi Karjalan rakuunarykmenttiin. Hän taisteli 1744–1748 Ranskan armeijan upseerina Itävallan perimyssodassa. Hän oli valtiopäivillä hattupuolueen edustaja. Veljensä Carl Fredrik Schefferin jälkeen hän oli lähettiläänä Pariisissa 1751–1764. Hän tuli 1769 valtaneuvokseksi, vallankaappauksen jälkeen 1772 kansliapresidentiksi ja Turun akatemian kansleriksi. Scheffer vaikutti myöhemmin merkittävästi sekä ulkopolitiikkaan – hänen ansiokseen katsotaan muun muassa 1780 solmittu kolmen pohjoisen valtion välinen aseellinen puolueettomuusliitto – että sotalaitosta ja valtion taloutta koskeviin asioihin.
Aiheesta muualla

Kuvia tai muita tiedostoja aiheesta Ulrik Scheffer Wikimedia Commonsissa
Ustinov

Ustinov tai Ustinova on muun muassa seuraavien henkilöiden sukunimi;
Aleksei Ustinov (1879–1937), venäläinen sosialistivallankumouksellinen
Anna Ustinova (s. 1985), kazakstanilainen korkeushyppääjä
Dmitri Ustinov (1908–1984), Neuvostoliiton puolustusministeri
Natalja Ustinova (s. 1944), uzbekistanilainen uimari
Pavel Ustinov (s. 1995), venäläinen näyttelijä
Peter Ustinov (1921–2004), brittiläinen näyttelijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Unti Tuulensuu

Impi Siviä Varsila, kirjailijanimi Unti Tuulensuu (25. joulukuuta 1907 Oulu – 22. huhtikuuta 1987) oli suomalainen nuortenkirjailija.
Teoksia

Teinien tempauksia. Karisto 1955
Kesätoverit. Karisto 1959
Kuolimme samana päivänä. Love kirjat, Helsinki 1985
Uno Järvela

Uno Järvela (20. kesäkuuta 1926 Tallinna, Viro – 23. tammikuuta 2012 Tallinna, Viro) oli virolainen musiikin professori ja Suomen jatkosodan veteraani.
Järvela ryhtyi muusikonuralle. Myöhemmin hänestä tuli Viron musiikki- ja teatteriakatemian professori ja kuorolauluosaston johtaja.
Järvela tuli jatkosodan aikana Suomeen osallistuakseen Suomen puolustukseen. Hän toimi sittemmin Suomen Sotaveteraanien Viron yhdistyksen puheenjohtajana. Hänet palkittiin vuonna 2002 SVR I:llä ja vuonna 2005 Suomen Sotaveteraaniliiton kultaisella ansioristillä.
Tulin teitä muistuttaan

| Tulin teitä muistuttaan Lord Est |
| --- | --- | --- |

Studioalbumin tiedot
 Julkaistu: 23. tammikuuta 2008
 Formaatti: CD
 Tyylilaji: dancehall, rap, pop
 Kesto: 39.04
 Levy-yhtiö: Hype
Listasijoitukset
  Suomen virallinen lista: 35.
Lord Estin muut julkaisut
| Päivät töissä 2005 | Tulin teitä muistuttaan 2008 | Trilogy 2009 |
Tulin teitä muistuttaan on dancehall-artisti Lord Estin kolmas studioalbumi. Albumi julkaistiin 23. tammikuuta 2008. Albumilta julkaistiin singleinä kappaleet "Sä teet", "Ilman itsekurii" ja "Jotkut muijat". "Tulin teitä muistuttaan" nousi parhaimmillaan Suomen virallisen albumilistan 35. sijalle.
Kappaleet

Hiki – 4.12
Sä teet – 3.27
Jotkut muijat – 3.55 (mukana Mariska)
Ei o rakkautta keskustorilla – 4.22 (mukana Elastinen)
Tikkaa tikkaa – 3.53
Mitä etit – 3.19 (mukana Jonna)
Ilman itsekurii – 3.52
Tulin teitä muistuttaan – 3.28 (mukana Norlan)
Nettisuhde – 3.22
Sun vieres on lämmin – 5.19
Arvostelut

Desibeli.net:
Tuoreet Platat: